**Образац 12**

 ЈКП ВОДОВОД ЗЛАТИБОР ЧАЈЕТИНА

 Александра Карађорђевића 6а Ч а ј е т и н а

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01.2019. до 31.12.2019.

Чајетина, 30.01.2020.

 **I ОСНОВНИ СТАТУСНИ ПОДАЦИ**

Пословно име: ЈКП ВОДОВОД ЗЛАТИБОР

Седиште: ЧАЈЕТИНА, А.КАРАЂОРЂЕВИЋА 6А

Претежна делатност: сакупљање,пречишћавање и дистрибуција воде /3600/

Матични број: 20302976

ПИБ:105060489

Надлежно министарство:

Делатности јавног предузећа су:

36.00 - сакупљање,пречишћавање и дистрибуција воде (претежна делатност);

Предузеће може обављати и следеће делатности:

37.00 - уклањање отпадних вода,

42.21 - изградња цевовода,

43.22 - постављање водоводних и канализационих цеви,

42.99 - изградња осталих непоменутих грађевина,

43.12 - припрема градилишта,

43.99 - остали непоменути специфични грађевински радови,

45.20 - одржавање и поправка моторних возила,

49.41 - друмски превоз терета,

82.99 - остале услужне активности подршке пословања.

Годишњи програм пословања за 2019. годину усвојен је на седници надзорног одбора 17.12.2018. године - Одлука бр. 3980-2/18.

Сагласност на годишњи програм пословања за 2019.г. дата је од стране СКУПШТИНЕ ОПШТИНЕ ЧАЈЕТИНА 27.12.2018.године - Решење број 02-98/2018-01.

Измена програма пословања за 2019. годину усвојена је на седници Надзорног одбора 19.06.2019. године (одлука број: 2131-1/19) , дата је сагласност од стране СКУПШТИНЕ ОПШТИНЕ ЧАЈЕТИНА 20.06.2019.г. – Решење број 02-66/2019-01.

**II ОБРАЗЛОЖЕЊЕ ПОСЛОВАЊА**

У периоду 01.01.2019. до 31.12.2019. године ово предузеће је обављало своју основну делатност( сакупљање, пречишћавање и дистрибуција воде) и ови приходи чине 52,65% од укупно остварених прихода у овом периоду. У плану за целу пословну 2019. годину ови приходи имају учешће од 47,82%.

Остали планирани приходи остварени су у складу са могућностима и условима пословања у току пословне 2019. године.

1. БИЛАНС УСПЕХА

Пословни приходи у износу од 284.746 хиљада динара обухватају приходе од основне делатности 157.013 хиљаде динара , а остало су приходи од грађевинских радова,прикључака на месне водоводе , зимског одржавања , услуге обједињене наплате комуналних услуга , приходи по основу државних давања и условљених донација.

Пословни расходи укупно износе 256.920 хиљада динара од чега су трошкови зарада и остали лични расходи 81.172 хиљада динара, амортизација 23.612 хиљада динара , материјал 76.431 хиљада динара, гориво и енергија 29.242 хиљада динара , производне услуге 32.722 хиљада динара , нематеријални трошкови 13.741 хиљада динара. Остварен је пословни добитак у износу од 27.826 хиљада динара. У овој години остварен је добитак из финансирања у износу од 4.256 хиљадa динара , а узимајући у обзир и остале расходе од 645 хиљада динара , остале приходе од 3.384 хиљада динара, расходе од усклађивања вредности имовине 13.364 хиљада динара, приходе од усклађивања вредности имовине 4.970 хиљада динара , расходе из ранијег периода 899 хиљадa динара (корекција обрачуна накнаде за обједињену наплату у 2018.г. 873 хиљаде и 13 хиљада по рачуну Завода за заштиту природе, 13 хиљада за услугу одржавања средстава рада из претходног периода) укупан добитак 01.01.2019.-31.12.2019. године износи 25.528 хиљада динара пре опорезивања. Финансијски резултат је утврђен на основу документације која је достављена на књижење до почетка израде кварталног извештаја.

За потребе овог извештаја порески расход је обрачунат у износу од 15% од добитка пре опорезивања што износи 3.830 хиљада динара. Након састављања пореског биланса утврдиће се тачан износ пореске обавезе.

2. БИЛАНС СТАЊА

Укупна актива и пасива на крају 2019.г. износи 959.406 хиљада динара.

У активи стална имовина износи 762.950 хиљада динара и представља вредност ове имовине након увећања по основу набавке опреме у овој години и обрачуна амортизације 01.01.-31.12.2019.године. У вредност сталне имовине укључен је и плаћен, а необрачунат аванс за постројење за отпадне воде (17.856 хиљада без ПДВ-а). Обртна имовима износи 196.456 хиљада динара .

У пасиви укупан капитал износи 728.128 хиљада, дугорочна резервисања и обавезе 21.626

 хиљада, краткорочне обавезе 201.225 хиљада динара , одложене пореске обавезе 8.427 хиљаде динара.

3. ИЗВЕШТАЈ О ТОКОВИМА ГОТОВИНЕ

*У*  извештају о токовима готовине стање готовине на крају обрачунског периода веће је у односу на планом предвиђено. Планирано је 2.000 хиљада динара , а стање на дан 31.12.2019.г. је 52.601 хиљада динара. У току овог периода остварен је нето прилив у износу од 30.818 хиљада динара, па са готовином на почетку обрачунског периода (21.783) стање готовине 31.12.2019.г. износи 52.601 хиљада динара.

4. ТРОШКОВИ ЗАПОСЛЕНИХ

Трошкови зарада запослених у периоду од 01.01.-31.12.2019. су у планираним оквирима за ову годину , (трошкови зарада су остварени 80,86 % у односу на планиране на годишњем нивоу).

Накнаде по уговору о привременим и повременим пословима остварени су 19,81%, накнаде члановима надзорног одбора остварени су 58,00%, путни трошкови запослених остварени су 78,00%, дневнице за службено путовање остварене су 54,44%, накнаде трошкова на службеном путу остварене су 62,00%, отпремнине (одлазак у пензију и технолошки вишак) остварене су 37,70%, солидарна помоћ радницима остварена је 56,18% , остале накнаде трошкова запосленим (трошкови за ублажавање неповољног материјалног положаја запослених и новогодишњи пакетићи за децу запослених) остварене су 95,48%, а све у односу на планирано на годишњем нивоу.

5. ДИНАМИКА ЗАПОСЛЕНИХ

 Планирано је да је на крају 2019. године број запослених на неодређено време 74, број запослених на одређено време 11. Остварено је 74 запослених на неодређено време и 9 запослених на одређено време.

6. КРЕТАЊЕ ЦЕНА ПРОИЗВОДА И УСЛУГА

Цене услуга у овом периоду нису мењане, у односу на претходну пословну годину.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

У периоду 01.01.2019. до 31.12. 2019. године из буџета општине Чајетина примљена су наменска средства за финансирање изградње постројења за пречишћавање отпадних вода у износу од 139.595.634 динара, што је у пословним књигама евидентирано као повећање државног капитала, а у складу са закљученим уговором.

8. СРЕДСТВА ЗА ПОСЕБНЕ НАМЕНЕ

Од средстава за посебне намене планирани су трошкови репрезентације , рекламе и пропаганде и средства за хуманитарне активности и донације.

Трошкови репрезентације у овој години су остварени 68,51% у односу на планиране на годишњем нивоу.

Трошкови за рекламу и пропаганду остварени су 69,41% у односу на планиране на годишњем нивоу.

За хуманитарне активности у овој години исплаћено је 93,50% у односу на планирано на годишњем нивоу.

Трошкови донације су 98,69% у односу на планирано на годишњем нивоу.

9. ИЗВЕШТАЈ О ИНВЕСТИЦИЈАМА

У прегледу планираних и остварених инвестиција у овом периоду може се видети која је опрема набављена и у ком износу. Опрема чија је набавка планирана у овој години, а није реализована , набавке ће се обавити у наредном периоду у складу са потребама и могућностима предузећа.

**III ЗАКЉУЧНА РАЗМАТРАЊА И НАПОМЕНЕ**

На основу анализе и разматрања кретања свих појединачних ставки прихода и расхода као и ставки биланса стања и токова готовине, предузеће своје активности у наредним пословним годинама мора усмерити у правцу унапређења и побољшања у сегментима за које утврди да је то потребно, а све у циљу унапређења пословања и реализацифје усвојених програма пословања.

Датум: 30.01.2020. \_\_\_\_\_\_\_\_\_\_\_\_\_\_\_\_\_\_

 Потпис и печат